**NARAVOSLOVJE 7. razred**

**DELO NA DALJAVO, sreda, 18.3.2020**

Učenci, sedaj ko ste utrdili znanje o prebavi, dihalih, izločanju in prenosu snovi po telesu organizmov. Preidemo na novi sklop Opora, zaščite in premikanje. Danes boste podrobneje spoznali Ogrodje – zakaj potrebujejo živali ogrodje oziroma zakaj telo potrebuje oporo.

Pomembno je, da razumete, da pri živalih ogrodje sodeluje pri opori, zaščiti in gibanju ter da krčenje mišic premika dele ogrodja in tako omogoča gibanje.

V učbeniku na strani 116-118, si preberite zakaj Telo potrebuje oporo. Ko končate, si uredite zapis v zvezke, v nadaljevanju imate primer kako naj izgleda zapis v zvezek. Na strani 118, v učbeniku odgovorite na vsa tri vprašanja, odgovore si zapišite v zvezek. V pomoč vam je lahko tudi i- učbenik

<https://eucbeniki.sio.si/nar7/2015/index.html>

Ko končate z zapisom v zvezke, še preberite Naloga 1 in jo rešite.

Naloga 1: **Dejavnost – Telo potrebuje oporo**

*V okolici svojega doma najdi čim več različnih živali oz. živali, ki imajo čim bolj raznolika ogrodja. Pomagaš si lahko tudi s fotografijami živali, ki jih najdeš na spletu.
Opiši, kateri skupini oz. organizacijskemu tipu pripadajo, približno kako velike so in katero vrsto ogrodja imajo. Opiši, kako njihovo ogrodje sodeluje pri gibanju ter kako se žival giblje; ali je počasna ali hitra. Po opisu in opazovanju živali, ki si jih morebiti ujel, nepoškodovane previdno izpusti.
Priporočene živali: deževnik, goli polž, polž s hišico, riba, muha in mačka…To nalogo naredi in ugotovitve zapiši v zvezek*

*Naredi si tabelo npr:*

|  |  |  |  |
| --- | --- | --- | --- |
| Žival  | Zunanje ogrodje | Notranje ogrodje | Ime ogrodja |
| Potočni rak | ✓ |  | hitinjača |
| Pes  |  | ✓ | okostje |

ZAPIS V ZVEZEK, 18.3.2020

**TELO POTREBUJE OPORO**

**Ogrodje** varuje organizem, določa njegovo obliko, nanj se pritrjujejo mišice, zadržuje organe na stalnem mestu, preprečuje, da bi se zlepile cevi dihal ali žile, lahko pa je tudi orožje za napad in obrambo (klešče rakov).

Pri večini živali krčenje mišic premika dele ogrodja in tako omogoča gibanje.

Glede na lego ločimo **zunanje in notranje ogrodje.**

**Zunanje ogrodje** je značilno predvsem za nevretenčarje. **Korale** in **mehkužci** imajo hišice ali lupine, ki ščitijo organizem, ne sodelujejo pri premikanju. **Členonožci, npr. žuželke, raki** imajo zunanje ogrodje – hitinjača.

**Notranje ogrodje** je značilno predvsem za **vretenčarje**, ki imajo notranje ogrodje – okostje, sestavljeno iz kosti.

**Ogrodje** skupaj z **mišičjem** omogoča premikanje živali, zato ta dva organska sistema imenujemo tudi **gibala**.